Το Ολυμπιακό Κλειστό Γυμναστήριο (με την τιμητική ονομασία «Νίκος Γκάλης» από το 2016) ανήκει στις εγκαταστάσεις του Ολυμπιακού Αθλητικού Κέντρου Αθήνας "(O.A.K.A.)" που βρίσκεται στο Μαρούσι. Κατασκευάστηκε το 1995 και έχει χωρητικότητα 18.500 θέσεων (2.000 πτυσσόμενες), και 300 θέσεων για δημοσιογράφους και 450 θέσεις VIP. Διεξάγονται αγώνες καλαθοσφαίρισης και ενόργανης γυμναστικής. Αποτελεί έδρα του Παναθηναϊκού. Φιλοξένησε το Διαγωνισμό Τραγουδιού της Eurovision το 2006 και πρόκειται για τη μεγαλύτερη αθλητική εγκατάσταση που χρησιμοποιήθηκε κατά τους Ολυμπιακούς Αγώνες του 2004, ενώ επίσης θεωρείται ως ένα από τα πιο σύγχρονα κλειστά γυμναστήρια στην Ευρώπη.